b'\n_START_ARTICLE_\nAnona \xc4\x8derimoja\n_START_SECTION_\nSetev, zalivanje in gnojenje\n_START_PARAGRAPH_\n\xc4\x8crne pe\xc4\x8dke operemo in jih pustimo su\xc5\xa1iti nekaj dni. Nato jih posejemo v lonec in pokrijemo s pribli\xc5\xbeno centimeter debelo plastjo zemlje. Na toplem in vla\xc5\xbenem seme kmalu vzkali. Anono smemo zalivati vedno le z dobro prestano, toplo vodo. Mlade rastline morajo imeti vedno vla\xc5\xbeen substrat, pri starej\xc5\xa1ih se lahko ta v\xc4\x8dasih izsu\xc5\xa1i._NEWLINE_Z gojenjem za\xc4\x8dnemo \xc5\xa1ele, ko so sadike dobro prijele. V letnih mesecih gnojimo vsak teden, pozimi pa vsak mesec po navodilu na izvirnem zavitku._NEWLINE_Anona najbolje uspeva na svetlem oknu, poleti pa na son\xc4\x8dnem, zavetnem mestu na prostem. Na za\xc4\x8detku moramo mlade rastline varovati pred son\xc4\x8dnimi \xc5\xbearki.'